Kent (grupo musical)

**Kent** foi unha banda de música rock sueca fundada en Eskilstuna en 1990 co nome de *Jones & Giftet*. Posteriormente trocaría o seu nome polo de *Havsänglar*.

Acadou varios grandes éxitos na radio sueca dende o seu hit *Kräm (så nära får ingen gå)*. Na actualidade, é probablemente a banda de rock máis popular de Suecia, pero son uns grandes descoñecidos fóra de Escandinavia, xa que as letras das súas composicións están en sueco. A banda tentou iniciar unha carreira internacional con versión en inglés e en sueco dos seus álbums *Isola* e *Hagnesta Hill*, acompañados de xiras polos Estados Unidos, pero desistiron tras non acadar o éxito experado, e chegando a poñer en perigo a estabilidade do grupo.

## Traxectoria 
O gurpo formouse en 1990 baixo o nome de *Jones & Giftet* e estaba composto inicialmente por Joakim Berg, Martin Sköld, Markus Mustonen, Sami Sirviö e Thomas Bergqvist. Este último sería substituído no ano 1992 por Martin Roos e a banda trocaría o seu nome polo de *Havsänglar*.

En 1993 a banda mudouse a Estocolmo e pasou a chamarse *Kent*. *Kent* é un nome masculino común en Suecia, pero na época da formación de banda estaba en desuso e considerábase anticuado. Os membros do grupo elixírono para expresar que se sentían excluídos e fóra de lugar na súa cidade natal.

No ano 1995, a banda publicou o seu primeiro álbum, *Kent*, e Harry Mänty substituíu a Martin Roos. Un ano despois, saíu o seu segundo traballo, *Verkligen*, que acadou o número un en Suecia e cuxo single, *Kräm*, chegou ao top 10. Tras unha xira, publicaron o seu terceiro álbum de estudio, *Isola*, en 1997; a derradeira canción do disco, *747*, dura exactamente 7:47 minutos. Coma consecuencia da crecente popularidade do grupo, decidiron publicar o álbum en inglés e iniciar unha xira polos Estados Unidos, pero non obtiveron o éxito agardado. O seu seguinte traballo, *Hagnesta Hill* (1999), tivo unha grande acollida en Escandinavia, mentres que a súa versión inglesa xunto cunha nova xira polo país americano tiveron de novo un éxito moi reducido.

No ano 2000 a banda publicou un dobre álbum que recollía todas as caras B publicadas ata ese momento, e en 2002 editaron *Vapen & Ammunition*, que estivo sete semanas no número un e cuxo single, *Dom andra*, foi o primeiro do grupo en chegar ao posto máis alto das listas. Con máis de 200.000 copias vendidas converteuse no maior éxito da banda. Posteriormente en 2003 a banda deu un concerto no estadio de Estocolmo ante máis de 30.000 fans que foi chamado *O Concerto Branco*, xa que pediran a todos os asistentes que levaran roupa branca.

O seu seguinte álbum, *Du & jag döden*, publicouse en 2005 e acadou os primeiros postos das listas durante varias semanas. Dous dos singles incluídos neste traballo, *Max 500* e *Palace & Main*, acadaron o número un. Nese mesmo ano xurdiron rumores que apuntaban a que a banda estaba gravando un novo álbum e en outono apareceu *The Hjärta & Smärta EP*, anunciado só un par de semanas antes da súa publicación, e que situou de novo ao grupo no número un da lista de sinxelos. Este EP contiña cinco temas, entre eles o éxito *Dom som försvann*, cuxo videoclip gañou un premio nacional.

En relación a un documental sobre nenos maltratados, a principios de 2006 a banda publicou unha canción sobre o tema, chamada *Nålens öga*, cuxos beneficios foron destinados a combater a violencia familiar.

O 9 de xaneiro de 2007, anunciaron que Harri Mänty decidira abandonar a banda a finais do ano anterior, previamente ao comezo da gravación do seu novo álbum. En 2007 publicaron *Tillbaka till samtiden*.

## Membros 
* Joakim Berg – Voz principal, guitarra
* Martin Sköld – Baixo
* Markus Mustonen – Batería, voz acompañante 
* Sami Sirviö – Guitarra principal
* Harri Mänty – Guitarra rítmica (1996-2006)
* Thomas Bergqvist – Teclados (1990–1992)
* Martin Roos – Guitarra rítmica (1992–1995)

## Discografía 
### Álbums de estudio e EPs 
* *Kent*: 15 de marzo de 1995
* *Verkligen*: 15 de marzo de 1996
* *Isola*: 12 de novembro de 1997 (versión en sueco), 27 de abril de 1998 (versión en inglés)
* *Hagnesta Hill*: 6 de decembro de 1999 (versión en sueco), 28 de abril del 2000 (versión en inglés)
* *B-sidor 95-00*: 28 de abril del 2000
* *Vapen & ammunition*: 15 de abril del 2002
* *Du & jag döden*: 15 de marzo del 2005
* *The hjärta & smärta EP*: 2 de novembro del 2005
* *Tillbaka till samtiden*: 17 de outubro de 2007

### Singles en sueco 
* *När det blåser på månen* (1995)
* *Som vatten* (1995)
* *Frank* (1995)
* *Jag vill inte vara rädd* (1995)
* *Kräm* (1996)
* *Halka* (1996)
* *Gravitation* (1996)
* *Om du var här* (1997)
* *Saker man ser* (1998)
* *747* (1998)
* *Musik non stop* (1999)
* *En himmelsk drog* (2000)
* *Kevlarsjäl* (2000)
* *Chans* (2000)
* *Dom andra* (2002)
* *Kärleken väntar* (2002)
* *FF / VinterNoll2 (Dobre cara A)* (2002)
* *Max 500* (2005)
* *Palace & Main* (2005)
* *Den döda vinkeln* (2005)
* *Nålens öga* (2006)

### Sencillos en inglés 
* *If You Were Here*
* *Things She Said*
* *747*
* *Music Non Stop*
* *Kevlar Soul*

## Ligazóns externas 
* Páxina web oficial 
* Información sobre Kent, Havsänglar e Jones & Giftet